CELEX: 31992R0513
Language: el
Date: 1992-02-28 00:00:00
Title: Κανονισμός (ΕΟΚ) αριθ. 513/92 της Επιτροπής, της 28ης Φεβρουαρίου 1992 περί επαναφοράς της εφαρμογής τελωνειακών δασμών για προϊόντα των κωδικών ΣΟ 6401, 6402, 6404 και 6405 90 10, καταγωγής Ταϊλάνδης, δικαιούχου των προβλεπόμενων στον κανονισμό (ΕΟΚ) αριθ. 3831/90 του Συμβουλίου δασμολογικών προτιμήσεων

Avis juridique important

|

31992R0513

Κανονισμός (ΕΟΚ) αριθ. 513/92 της Επιτροπής, της 28ης Φεβρουαρίου 1992 περί επαναφοράς της εφαρμογής τελωνειακών δασμών για προϊόντα των κωδικών ΣΟ 6401, 6402, 6404 και 6405 90 10, καταγωγής Ταϊλάνδης, δικαιούχου των προβλεπόμενων στον κανονισμό (ΕΟΚ) αριθ. 3831/90 του Συμβουλίου δασμολογικών προτιμήσεων  

Επίσημη Εφημερίδα αριθ. L 055 της 29/02/1992 σ. 0088 - 0089

ΚΑΝΟΝΙΣΜΟΣ (ΕΟΚ) αριθ. 513/92 ΤΗΣ ΕΠΙΤΡΟΠΗΣ  της 28ης Φεβρουαρίου 1992  περί επαναφοράς της εφαρμογής τελωνειακών δασμών για προϊόντα των κωδικών ΣΟ 6401, 6402, 6404 και 6405 90 10, καταγωγής Ταϊλάνδης, δικαιούχου των προβλεπόμενων στον κανονισμό  (ΕΟΚ) αριθ. 3831/90 του Συμβουλίου δασμολογικών προτιμήσεωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3831/90 του Συμβουλίου της 20ής Δεκεμβρίου 1990 περί της εφαρμογής των γενικευμένων δασμολογικών προτιμήσεων κατά το έτος 1991 για ορισμένα κλωστοϋφαντουργικά προϊόντα καταγωγής αναπτυσσόμενων χωρών (1), που παρατάθηκε για το  1992 με τον κανονισμό (ΕΟΚ) αριθ. 3587/91 (2), όπως τροποποιήθηκε τελευταία από τον κανονισμό (ΕΟΚ) αριθ. 282/92 (3), και ιδίως το άρθρο 9,  Εκτιμώντας:  ότι, με βάση τα άρθρα 1 και 6 του κανονισμού (ΕΟΚ) αριθ. 3831/90, χορηγείται αναστολή τελωνειακών δασμών, για το 1992, σε καθεμία από τις χώρες και τα εδάφη που περιλαμβάνονται στο παράρτημα ΙΙΙ, άλλα από αυτά που καθορίζονται στη στήλη 4 του  παραρτήματος Ι, στα πλαίσια των προτιμησιακών δασμολογικών οροφών που ορίζονται στη στήλη 6 του εν λόγω παραρτήματος Ι- ότι, σύμφωνα με το άρθρο 7 του εν λόγω κανονισμού, μόλις καλυφθούν σε κοινοτικό επίπεδο οι εν λόγω ατομικές οροφές, η είσπραξη των  τελωνειακών δασμών δύναται να επαναφερθεί σε κάθε στιγμή κατά την εισαγωγή των εν λόγω προϊόντων καταγωγής των ανωτέρω χωρών και εδαφών-  ότι, για τα προϊόντα των κωδικών ΣΟ 6401, 6402, 6404 και 6405 90 10, καταγωγής Ταϊλάνδης, η ατομική οροφή διαμορφώνεται σε ύψος 1 213 000 και 3 126 000 Ecu- ότι, στις 5 Φεβρουαρίου 1992, οι εισαγωγές των εν λόγω προϊόντων καταγωγής Ταϊλάνδης στην  Κοινότητα, δικαιούχου των δασμολογικών προτιμήσεων, κάλυψαν διά καταλογισμού το επίπεδο της εν λόγω οροφής-  ότι ενδείκνυται να επαναφερθούν οι τελωνειακοί δασμοί για τα εν λόγω προϊόντα έναντι της Ταϊλάνδης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις 3 Μαρτίου 1992, η είσπραξη δασμών, η οποία είχε ανασταλεί για το 1992 με βάση τον κανονισμό (ΕΟΚ) αριθ. 3831/90, επαναφέρεται κατά την εισαγωγή στην Κοινότητα των παρακάτω προϊόντων, καταγωγής Ταϊλάνδης:       Αύξων  αριθμός  Κωδικός ΣΟ  Περιγραφή εμπορευμάτων      10.0660  6401  Υποδήματα αδιάβροχα που έχουν τα εξωτερικά πέλματα και το πάνω μέρος από καουτσούκ ή από πλαστική ύλη, στα οποία το πάνω μέρος δεν είναι ούτε ενωμένο με το εξωτερικό πέλμα με ραφή ή με  καρφιά, βίδες, θηλυκωτήρια ή παρόμοιες διατάξεις, ούτε φτιαγμένο από διάφορα μέρη που έχουν συναρμολογηθεί με τις ίδιες αυτές μεθόδους   6402  Άλλα υποδήματα που έχουν τα εξωτερικά πέλματα και το πάνω μέρος από καουτσούκ ή από πλαστική ύλη      10.0680   6404  Υποδήματα που έχουν εξωτερικά πέλματα από καουτσούκ, πλαστική ύλη, δέρμα φυσικό ή ανασχηματισμένο και το πάνω μέρος από υφαντικές ύλες   6405 90 10  Άλλα υποδήματα που έχουν εξωτερικά πέλματα από καουτσούκ, πλαστική ύλη, δέρμα φυσικό ή  ανασχηματισμένο      Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Φεβρουαρίου 1992. Για την Επιτροπή  Christiane SCRIVENER  Μέλος της Επιτροπής   (1) ΕΕ αριθ. L 370 της 31. 12. 1990, σ. 1. (2) ΕΕ αριθ. L 341 της 12. 12. 1991, σ. 1. (3) ΕΕ αριθ. L 31 της 7. 2. 1992, σ. 1.